《频至子由书斋追记游事》
元代·方回

行山稍已倦，径作坦腹卧。
茗至即仰啜，即复起端坐。
拓窗眼豁然，如见天宇大。
金碧何太丽，玉雪不受涴。
向来宴豢人，魂兮复谁些。
积沙东西移，怒潮日夜簸。
烟表越树细，云端海鹊过。
人生仅如尺，倏忽分寸挫。
万古一悲歌，悲歌孰予和。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。